14/07/2016 | Administración LocalMunicipal
Santiago de Compostela
Participación Cidadá
Bases de subvencións para a instalación de carpas en eventos veciñais pola Concellería de RRVV e para actividades en apoio das festas patronais en barrios e parroquias pola Concellería de Acción Cultural, “axudas en especie” 2016

Bases da convocatoria pública para o outorgamento de subvencións para a instalación de carpas en eventos veciñais pola Concellería de Relacións Veciñais e para a realización de actividades en apoio das festas patronais en barrios e parroquias pola Concellería de Acción Cultural mediante a modalidade de “axudas en especie” 2016.1.–Obxecto e finalidade. Esta convocatoria ten por obxecto regular a concesión de subvencións, na modalidade de “axudas en especie” reguladas na disposición adicional 5 da Lei 38/2003, de 17 de novembro, xeral de subvencións e no artigo 3 do Real Decreto 887/2006, de 21 de xullo, polo que se aproba o regulamento da lei xeral de subvencións. O obxectivo desta convocatoria é colaborar co movemento asociativo veciñal, fomentar a participación da cidadanía e ofrecer alternativas de ocio para os colectivos veciñais. A convocatoria vai dirixida a todas as asociacións de veciños legalmente constituídas no municipio ou no seu defecto as comisión de festas e en defecto destas tamén poderá acollerse a esta convocatoria calquera outra entidade constituída xuridicamente no concello de Santiago. Contémplanse dúas modalidades de axudas unha para carpas da Concellería de Relacións Veciñais e outra para actividades do departamento de Festas da Concellería de Acción Cultural. As axudas outorgaranse mediante o procedemento de concesión en réxime de avaliación individualizada, dada a súa natureza excepcional. Ao non haber posibilidade de efectuar unha valoración comparativa entre solicitudes, establécese como único elemento de prelación entre as solicitudes, o temporal; isto é, a data de presentación da solicitude.2.–Contías. a) Subvención de carpas. A contía total que se destina a esta finalidade é de 8.000 euros, con cargo á aplicación orzamentaria 010 33404 48901 A concesión da subvención estará limitada á existencia de dispoñibilidade orzamentaria. b) Subvención de actividades. A contía total que se destina a esta finalidade é de 28.000 euros, con cargo á aplicación orzamentaria 040 33800 48901. A concesión da subvención estará limitada á existencia de dispoñibilidade orzamentaria.3.–Concepto que se subvenciona. a) Carpas: Aluguer, transporte, montaxe e desmontaxe de carpas para a realización de eventos organizados polas asociacións de veciños. Cada entidade poderá optar a unha única axuda por ano. b) Actividades: Modalidade de actividades a realizar en apoio das festas patronais en barrios e parroquias. – Xogos populares (bolos, chave, tiro da corda, chapas, trompos, canicas, rá, petanca, carreiras de rodas e carreiras de sacos). – Grupo de música tradicional – Coral – Parque de xogos inchables variados por idades – Karts a pedais con pequeno circuíto – Pasarrúas charanga – Festa da escuma – Actuación Banda de Música Municipal de Santiago de Compostela Cada entidade poderá optar a unha única axuda por ano.4.–Solicitantes. Requisitos. Poderán acollerse a esta convocatoria todas as asociacións veciñais legalmente constituída no municipio ou no seu defecto as comisión de festas e en defecto destas tamén poderá acollerse a esta convocatoria calquera outra entidade constituída xuridicamente no municipio que cumpran os seguintes requisitos: 1. Ter personalidade xurídica e capacidade de obrar.2. Figurar inscritas no Rexistro Municipal de Asociacións do Concello de Santiago, con anterioridade á publicación desta convocatoria, e ter actualizados os seus datos no citado Rexistro, consonte co que dispón o artigo 17 do Regulamento de Participación Cidadá. 3. Estar ao corrente das súas obrigas fiscais coa Axencia Estatal da Administración Tributaria, a Tesourería Territorial da Seguridade Social, a Comunidade Autónoma de Galicia e co Concello de Santiago de Compostela.4. Non estar incursas en ningunha das prohibicións para obter a condición de beneficiario das subvencións previstas no artigo 10 da Lei 9/2007, do 13 de xuño, de subvencións de Galicia.5. Ter xustificada en prazo calquera outra subvención outorgada polo Concello.5.–Obrigas dos beneficiarios. Os beneficiarios da subvención estarán obrigados ao cumprimento das disposicións que sinala o artigo 11 da Lei 9/2007, do 13 de xuño, de subvencións de Galicia e as que, especificamente se relacionan a seguir a) Cumprir co obxectivo das actividades obxecto da subvención. b) Xustificar o cumprimento da finalidade da actividade obxecto da concesión da subvención. c) Someterse ás actuacións de comprobación e control dos órganos competentes e achegar a información que se lle requira. d) Comunicarlle ao Concello a solicitude e obtención de outras subvencións, axudas, ingresos ou recursos que financien as actividades subvencionadas. Esta comunicación deberá efectuarse cando se realice a solicitude ou se coñeza a concesión e, en todo caso, con anterioridade á xustificación da subvención que se conceda. e) Facer constar en toda a publicidade e difusión do programa subvencionado a colaboración do Concello, incluíndo a marca gráfica (logotipo) do concello na forma que este estableza. Esto será de aplicación para calquera material: folletos, carteis, web da entidade, etc. O departamento de Relacións Veciñais e Festas facilitará as intrucións necesarias para a correcta aplicación da imaxe do Concello de Santiago. f) Comunicarlle á concellaría correspondente as datas e lugares definitivos das actividades. Destas obrigas responderán as asociacións solicitantes a través dos seus representantes legais, que serán os que asinen a solicitude. Se houbese cambios na citada representación, deberán comunicarllo ao departamento correspondente. Os novos representantes subrogaranse nas obrigas indicadas nesta convocatoria.6.–Prazo e presentación de solicitudes. O prazo de presentación de solicitudes comezará o día seguinte ao da publicación do anuncio de convocatoria no BOP de A Coruña e rematará, en todo caso, o 1 de outubro de 2016. Se se esgota o crédito orzamentario establecido na base 3 antes desa data, considerarase tamén rematado o prazo de presentación. As entidades interesadas que cumpran os requisitos que determinan estas bases deberán presentar unha única solicitude acompañada da seguinte documentación: a) Anexo 1 segundo modelo desta convocatoria. b) Copia do DNI do representante da entidade. c) Copia do CIF da entidade solicitante. d) Copia dos estatutos da entidade solicitante. As entidades quedarán exentas de presentar a documentación recollida nos apartados c) e d) sempre que non sufriran variación algunha e xa se presentaran ante o Concello, sempre que se faga constar na solicitude. As solicitudes deberán presentarse como mínimo con un mes de antelación á data prevista da realización do evento e poderán presentarse nas oficinas de rexistro do Concello:  Rexistro xeral: rúa Presidente Salvador Allende, 4 baixo (Galeras).  Rexistro auxiliar do Ensanche: rúa Frei Rosendo Salvado, 14-16.  Tamén poderán presentarse nos rexistros e oficinas ás que se refire artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común Neste caso deberá remitirse, dentro do prazo límite de presentación de solicitudes, unha copia da instancia, debidamente presentada, ao número de fax 981 542 351 7.–Resolución e notificación. O órgano competente para resolver as solicitudes será a Xunta de Goberno; previo informe do técnico correspondente. O departamento correspondente notificaralles as resolucións aos interesados preferentemente, así como outras comunicacións, a través do correo electrónico cando a entidade solicitante dispoña do mesmo e o indique na solicitude correspondente.8.–Xustificación e pagamento. No prazo máximo de 15 días dende que se realice o evento, a entidade beneficiaria deberá presentar a xustificación segundo o modelo que figura no Anexo 2 (memoria descritiva da actividade realizada, declaración xurada do representante legal da entidade de terse realizado os traballos de instalación e desmontaxe da carpa sen provocar danos nos bens e servizos públicos ou da celebración da actividade solicitada). Ao tratarse de axudas en especie supeditadas á dispoñibilidade orzamentaria, os beneficiarios non percibirán cantidade económica ningunha; será o Concello quen lle efectuará directamente o pagamento á empresa adxudicataria do servizo, previa presentación da correspondente factura.9.–Incumprimentos. O incumprimento do deber de xustificación sinalado na base 8 implicará a revogación automática do acordo de concesión.10.–Réxime xurídico. En todo o que non estea previsto nestas bases aplicaranse as seguintes normas: – Lei 38/2003, de 17 de novembro, xeral de subvencións – Real Decreto 887/2006, de 21 de xullo, polo que se aproba o regulamento da lei xeral de subvencións. – Lei 9/2007, de 13 de xuño, de subvencións de Galicia. – Decreto 11/2009, de 8 de xaneiro, polo que se aproba o Regulamento da Lei 9/2007, de 13 de xuño, de Subvencións de Galicia – Bases de execución do orzamento do Concello de Santiago Calquera outra disposición que, pola súa natureza, resulte de aplicación. Santiago de Compostela, 24 de maio de 2016. O alcalde, Martiño Noriega Sánchez A concelleira delegada de Acción Cultural, Branca Petra Novo Rey